La disposició addicional tercera de la Llei 6/2004, de 16 de juliol, de pressupostos de la Generalitat de Catalunya per al 2004, faculta el Govern per establir i regular un règim d'autonomia econòmica per a la Delegació del Govern de la Generalitat a Madrid.
La complexitat de la gestió econòmica de l'activitat de la Delegació del Govern de la Generalitat a Madrid aconsella l'adopció de fórmules de gestió més eficaces.
Així, per tal de gestionar tots els ingressos obtinguts per les activitats que organitzen la Delegació del Govern de la Generalitat a Madrid i les unitats que en depenen, i també les transferències provinents de la Generalitat, de les altres administracions públiques o d'altres entitats, es considera necessari implantar un règim d'autonomia financera que faciliti una gestió més àgil del seu pressupost.
En virtut d'això, vist el dictamen de la Comissió Jurídica Assessora, a proposta del conseller en cap, i d'acord amb el Govern,
Aquest Decret regula el règim de gestió econòmica desconcentrada de la Delegació del Govern de la Generalitat a Madrid.
Objecte de la gestió econòmica desconcentrada
2.1 La gestió econòmica desconcentrada té per objecte la totalitat dels ingressos obtinguts per les activitats que organitza la Delegació del Govern de la Generalitat a Madrid i totes les unitats que en depenen, com també les transferències provinents de la Generalitat, de les altres administracions públiques o d'altres entitats.
2.2 Com a ingressos objecte d'aquesta gestió s'han d'entendre inclosos també els següents:
a) Ingressos financers del compte corrent propi.
b) Romanents d'exercicis anteriors, d'acord amb el que preveu l'article 37 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
c) Ingressos directament provinents de convenis de col·laboració subscrits amb entitats públiques o privades i vinculats a la realització d'actuacions concretes.
3.1 La persona titular de la Secretaria General del Departament de la Presidència, en funció dels pressupostos anuals de la Generalitat i de les previsions contingudes al projecte de pressupost de la Delegació, autoritza l'assignació que correspon a aquesta, a partir de la qual la Delegació elabora el seu pressupost.
3.2 El pressupost de la Delegació del Govern de la Generalitat a Madrid és anual i únic, i reflecteix tots els ingressos i despeses objecte de gestió desconcentrada.
3.3 El projecte de pressupost és aprovat per la persona titular de la Secretaria General del Departament de la Presidència, a proposta del delegat o delegada del Govern de la Generalitat a Madrid.
Qualsevol modificació del pressupost ha de ser aprovada per la persona titular de la Secretaria General del Departament de la Presidència.
4.1 Correspon al delegat o delegada del Govern de la Generalitat a Madrid autoritzar les despeses, ordenar els pagaments i efectuar les contractacions necessàries per al manteniment i la gestió de totes les unitats dependents de la Delegació, amb les limitacions següents:
a) No es podran subscriure contractes de contingut patrimonial, autoritzar concessions administratives ni abonar cap retribució de personal.
b) Els contractes que no tinguin la consideració de contractes menors ni es tramitin pel procediment negociat per raó de la quantia, en els termes previstos per la legislació vigent en matèria de contractes de les administracions públiques, requeriran l'autorització prèvia del conseller en cap de la Generalitat per a la seva adjudicació.
c) En cap cas no es podran comprometre despeses superiors al pressupost vigent, adquirir compromisos de despesa sense la confirmació prèvia de l'ingrés ni comprometre despesa en exercicis futurs.
4.2 Així mateix, el delegat o la delegada del Govern de la Generalitat a Madrid pot subscriure convenis de col·laboració amb entitats públiques o privades i que estiguin directament relacionats amb les activitats portades a terme per la Delegació, un exemplar dels quals trametrà a la Secretaria General del Departament de la Presidència per al seu coneixement.
En tot cas, la signatura de convenis que comportin una despesa d'import superior a 30.000 euros requerirà l'autorització prèvia del conseller en cap de la Generalitat.
4.3 El delegat o la delegada del Govern de la Generalitat a Madrid podrà delegar les seves competències, amb l'excepció de les de contractació, a la persona titular de la Secretaria de la Delegació o al/a la director/a del Centre Cultural Blanquerna.
4.4 La totalitat dels fons econòmics de la Delegació han de ser ingressats en un únic compte autoritzat pel Departament d'Economia i Finances.
La disposició d'aquests fons correspon al delegat o a la delegada del Govern de la Generalitat a Madrid i/o a les persones en les quals delegui.
4.5 Correspon a la persona titular de la Secretaria de la Delegació l'ordenació, la custodia i la cura dels llibres i dels arxius que han de recollir tot el que es deriva de la gestió econòmica.
Justificació de l'execució del pressupost
5.1 Dins del primer quatrimestre de l'any, el delegat o la delegada del Govern de la Generalitat a Madrid ha de trametre a la persona titular de la Secretaria General del Departament de la Presidència la liquidació del pressupost de l'any anterior.
5.2 La liquidació es realitzarà mitjançant un informe de gestió en el qual es farà constar el total d'ingressos, així com el seu origen, i l'aplicació donada als recursos totals de la Delegació.
Dins del document de liquidació es farà constar un apartat específic per als convenis amb contingut econòmic que hagi subscrit la Delegació.
A la liquidació s'hauran d'adjuntar els documents que, amb aquesta finalitat, estableixin els departaments d'Economia i Finances i de la Presidència.
5.3 Els justificants de despesa s'han de mantenir sota la custòdia de la Secretaria de la Delegació durant un període mínim de cinc anys.
Aquests justificants queden a disposició de la Intervenció General de la Generalitat de Catalunya, de la Sindicatura de Comptes de Catalunya i, si escau, del Tribunal de Comptes, per a les comprovacions que considerin adients.
5.4 L'aprovació de la liquidació del pressupost de la Delegació correspon al conseller en cap de la Generalitat.
Un cop aprovada es trametrà còpia de la liquidació a la Intervenció General.
Disposicions finals.1 El Departament d'Economia i Finances adoptarà les mesures necessàries per a l'aplicació i l'execució d'aquest Decret..2 Aquest Decret entrarà en vigor l'1 de gener de 2005.
Barcelona, 28 de desembre de 2004